ประกาศกรมสรรพสามิตประกาศกรมสรรพสามิตเรื่อง หลักเกณฑ์ วิธีการและเงื่อนไขการขอรับคืนภาษีสำหรับแบตเตอรี่ที่พิสูจน์ได้ว่าเสียหายหรือเสื่อมคุณภาพจนใช้การไม่ได้ เพื่อให้การขอรับคืนภาษีสำหรับสินค้าแบตเตอรี่ที่พิสูจน์ได้ว่าเสียหายหรือเสื่อมคุณภาพจนใช้การไม่ได้เป็นไปอย่างมีประสิทธิภาพและสอดคล้องกับโครงสร้างการแบ่งส่วนราชการกรมสรรพสามิตกระทรวงการคลัง พ.ศ. ๒๕๕๑อาศัยอำนาจตามความในมาตรา ๑๐๔ วรรคสอง แห่งพระราชบัญญัติภาษีสรรพสามิต พ.ศ. ๒๕๒๗อธิบดีกรมสรรพสามิตจึงกำหนดหลักเกณฑ์ วิธีการ และเงื่อนไขการขอรับคืนภาษีสำหรับแบตเตอรี่ที่พิสูจน์ได้ว่าเสียหายหรือเสื่อมคุณภาพจนใช้การไม่ได้ไว้ดังต่อไปนี้ข้อ๑ ให้ยกเลิกประกาศกรมสรรพสามิตเรื่อง หลักเกณฑ์ วิธีการและเงื่อนไขการคืนภาษีสำหรับแบตเตอรี่ที่พิสูจน์ได้ว่าเสียหายหรือเสื่อมคุณภาพจนใช้การไม่ได้ลงวันที่ ๑๓ พฤษภาคม พ.ศ. ๒๕๔๒ข้อ๒ แบตเตอรี่ที่จะขอรับคืนภาษีได้ต้องเป็นแบตเตอรี่ที่ผลิตมาแล้วไม่เกิน ๑ ปี นับแต่วันผลิตถึงวันยื่นคำขอรับคืนภาษีโดยมีวัน เดือน ปี ที่ผลิตประทับอยู่บนตัวแบตเตอรี่ด้วย เว้นแต่กรณีไม่สามารถประทับวัน เดือน ปี ที่ผลิตบนตัวแบตเตอรี่ได้ ต้องมีหลักฐานอื่นซึ่งสามารถใช้ตรวจสอบได้ว่าเป็นแบตเตอรี่ที่ผลิตมาแล้วไม่เกิน๑ ปี นับแต่วันผลิตถึงวันยื่นคำขอรับคืนภาษีข้อ๓ ให้ผู้ประกอบอุตสาหกรรมแบตเตอรี่ตามข้อ๒ที่มีความประสงค์จะขอรับคืนภาษีสำหรับแบตเตอรี่ที่เสียหายหรือเสื่อมคุณภาพจนใช้การไม่ได้ยื่นคำขอตามแบบ บต. ๐๕ ท้ายประกาศนี้ เพื่อขออนุมัติทำลายแบตเตอรี่ที่เสียหายหรือเสื่อมคุณภาพจนใช้การไม่ได้ต่อสรรพสามิตพื้นที่ณ สำนักงานสรรพสามิตพื้นที่แห่งท้องที่ที่โรงอุตสาหกรรมตั้งอยู่พร้อมทั้งแจ้งรายละเอียดระบุถึงสาเหตุที่แบตเตอรี่เกิดความเสียหายหรือเสื่อมคุณภาพตามแบบบต. ๐๖ ท้ายประกาศนี้ พร้อมเอกสาร ดังต่อไปนี้๓.๑บัญชีประจำวันแสดงการรับจ่ายแบตเตอรี่และวัตถุดิบที่ใช้ผลิตพร้อมเอกสารหลักฐานประกอบการบันทึกบัญชีของปีที่ขอคืนภาษี๓.๒สำเนาแบบรายการชำระภาษีสรรพสามิต ตามแบบ ภษ. ๐๑ - ๑๒๓.๓สำเนาเอกสารประกอบแบบ ภษ. ๐๑ - ๑๒ ที่แสดงรายละเอียดของแบตเตอรี่ที่จะขอรับคืนภาษีว่าเป็นแบตเตอรี่ที่ได้ชำระภาษีแล้วและมีหลักฐานแสดงวัน เดือน ปี ที่ผลิตบนตัวแบตเตอรี่ เว้นแต่กรณีไม่สามารถประทับวัน เดือน ปี ที่ผลิตบนตัวแบตเตอรี่ได้ต้องมีหลักฐานอื่นซึ่งสามารถใช้ตรวจสอบได้ว่า เป็นแบตเตอรี่ที่ผลิตมาแล้วไม่เกิน ๑ปีข้อ๔ เมื่อได้รับคำขอตามแบบ บต. ๐๕รวมทั้งแบบ บต. ๐๖ และเอกสารประกอบตามข้อ ๓ แล้วให้เจ้าพนักงานสรรพสามิตตรวจสอบบัญชีแบตเตอรี่ที่จะขอรับคืนภาษีตามหลักฐานในข้อ ๓แล้วเสนอความเห็นเบื้องต้นต่อสรรพสามิตพื้นที่ข้อ๕ เมื่อสรรพสามิตพื้นที่พิจารณาแล้วเห็นควรให้มีการทำลายแบตเตอรี่ดังกล่าวให้แจ้งผู้ประกอบอุตสาหกรรม และคณะกรรมการตามข้อ ๖เพื่อกำหนดวันไปดำเนินการตรวจสอบจำนวนและสภาพของแบตเตอรี่ที่ผ่านการตรวจสอบบัญชีแล้วและดำเนินการทำลายต่อไปข้อ๖ ให้เจ้าพนักงานสรรพสามิตดังต่อไปนี้เป็นคณะกรรมการตรวจสอบและควบคุมการทำลายแบตเตอรี่ที่จะขอรับคืนภาษี๖.๑สรรพสามิตพื้นที่ที่โรงอุตสาหกรรมตั้งอยู่หรือผู้แทน๖.๒ หัวหน้าฝ่ายบริหารการจัดเก็บภาษีสำนักงานสรรพสามิตพื้นที่ที่โรงอุตสาหกรรมตั้งอยู่หรือผู้แทน๖.๓นักวิชาการสรรพสามิตชำนาญการ หรือเจ้าพนักงานสรรพสามิตชำนาญงาน สำนักงานสรรพสามิตพื้นที่สาขาที่โรงอุตสาหกรรมตั้งอยู่กรณีไม่มีสำนักงานสรรพสามิตพื้นที่สาขาให้นักวิชาการสรรพสามิตชำนาญการหรือเจ้าพนักงานสรรพสามิตชำนาญงานสำนักงานสรรพสามิตพื้นที่ที่โรงอุตสาหกรรมตั้งอยู่ข้อ๗ การตรวจสอบแบตเตอรี่ให้คณะกรรมการตามข้อ ๖ นำสำเนาบันทึกผลการตรวจสอบบัญชีตามข้อ ๔ไปตรวจสอบจำนวนและสภาพของแบตเตอรี่ที่ขอรับคืนภาษีและตรวจสอบหลักฐานประกอบเพื่อยืนยันว่าเป็นแบตเตอรี่ที่ผลิตมาแล้วไม่เกิน๑ ปี นับจากวันผลิตถึงวันยื่นคำขอรับคืนภาษี โดยพิจารณาประกอบกับหลักเกณฑ์ดังนี้๗.๑แบตเตอรี่ที่จะคืนภาษีจะต้องมีส่วนประกอบของแบตเตอรี่ครบถ้วน๗.๒ กรณีแบตเตอรี่ที่เกิดการเสียหายขั้วแบตเตอรี่จะต้องไม่มีการบิดงอ หรือบิดเบี้ยวและจะต้องมีลักษณะอย่างใดอย่างหนึ่งดังต่อไปนี้(๑)แตกร้าว(๒)อื่น ๆ ที่พิสูจน์ได้ว่าเกิดความเสียหายจริง๗.๓กรณีแบตเตอรี่เสื่อมคุณภาพจนไม่สามารถนำไปใช้งานได้จะต้องมีลักษณะอย่างใดอย่างหนึ่งดังต่อไปนี้(๑)แผ่นธาตุมีสีเปลี่ยนไป(๒)มีความถ่วงจำเพาะ หรือแรงดันกระแสไฟฟ้าสูงหรือต่ำกว่ามาตรฐาน(๓)อื่น ๆ ที่พิสูจน์ได้ว่าเสื่อมคุณภาพจนไม่สามารถนำไปใช้งานได้ข้อ๘ การทำลายแบตเตอรี่ให้ดำเนินการดังนี้๘.๑การทำลายแบตเตอรี่โดยผู้ประกอบอุตสาหกรรม จะต้องไม่ส่งผลกระทบต่อสิ่งแวดล้อมและใช้วิธีการดังนี้(๑)ใช้เครื่องจักรบดทำลาย(๒)ใช้วิธีผ่าแยกเป็นส่วน ๆ(๓)ใช้วิธีทุบทำลาย(๔)ใช้วิธีฝังกลบตามหลักเกณฑ์และเงื่อนไขที่กรมโรงงานอุตสาหกรรมประกาศกำหนด(๕)ใช้ไฟเผาทำลายตามหลักเกณฑ์และเงื่อนไขที่กรมโรงงานอุตสาหกรรมประกาศกำหนด(๖)ใช้วิธีอื่น ๆ ตามที่อธิบดีเห็นสมควรให้คณะกรรมการตามข้อ๖ดำเนินการควบคุมการทำลายแบตเตอรี่ที่เสียหายหรือเสื่อมคุณภาพจนใช้การไม่ได้ตามที่ได้ตรวจสอบจำนวนและสภาพของแบตเตอรี่ในข้อ๗ ให้แล้วเสร็จและให้ทำบันทึกไว้เป็นหลักฐานสองฉบับมอบให้ผู้ประกอบอุตสาหกรรมหนึ่งฉบับอีกฉบับหนึ่งมอบให้สำนักงานสรรพสามิตพื้นที่ที่โรงอุตสาหกรรมตั้งอยู่เพื่อเป็นหลักฐานในการตรวจสอบการคืนภาษีต่อไปกรณีผู้ประกอบอุตสาหกรรมประสงค์จะทำลายแบตเตอรี่ที่เสียหายหรือเสื่อมคุณภาพจนใช้การไม่ได้นอกเขตพื้นที่ความรับผิดชอบของสำนักงานสรรพสามิตพื้นที่ที่โรงอุตสาหกรรมตั้งอยู่ให้สำนักงานสรรพสามิตพื้นที่ที่โรงอุตสาหกรรมตั้งอยู่สำเนาเอกสารคำขอตามแบบ บต. ๐๕รวมทั้งแบบ บต. ๐๖ และเอกสารประกอบตามข้อ ๓ ส่งให้สำนักงานสรรพสามิตพื้นที่ที่จะมีการทำลายแบตเตอรี่ที่เสียหายหรือเสื่อมคุณภาพจนใช้การไม่ได้เพื่อดำเนินการแต่งตั้งคณะกรรมการตรวจสอบและควบคุมการทำลายแบตเตอรี่ที่จะขอรับคืนภาษีสำหรับแบตเตอรี่ที่พิสูจน์ได้ว่าเสียหายหรือเสื่อมคุณภาพจนใช้การไม่ได้ต่อไปเมื่อสำนักงานสรรพสามิตพื้นที่ที่จะมีการทำลายแบตเตอรี่ได้รับเอกสารตามข้อ๓ แล้วให้แต่งตั้งคณะกรรมการตรวจสอบและควบคุมการทำลายแบตเตอรี่ที่จะขอรับคืนภาษีประกอบด้วยสรรพสามิตพื้นที่หรือผู้แทน หัวหน้าฝ่ายบริหารการจัดเก็บภาษีหรือผู้แทนและนักวิชาการสรรพสามิตชำนาญการหรือเจ้าพนักงานสรรพสามิตชำนาญงาน รวมจำนวน ๓ คนเพื่อดำเนินการตรวจสอบจำนวนและสภาพของแบตเตอรี่ตามหลักเกณฑ์ในข้อ ๗และควบคุมการทำลายให้แล้วเสร็จ และให้ทำบันทึกไว้เป็นหลักฐานสามฉบับมอบให้ผู้ประกอบอุตสาหกรรมหนึ่งฉบับมอบให้สำนักงานสรรพสามิตพื้นที่ที่มีการทำลายแบตเตอรี่ที่เสียหายหรือเสื่อมคุณภาพจนใช้การไม่ได้หนึ่งฉบับและอีกหนึ่งฉบับมอบให้สำนักงานสรรพสามิตพื้นที่ที่โรงอุตสาหกรรมตั้งอยู่เพื่อเป็นหลักฐานในการตรวจสอบการคืนภาษีต่อไป๘.๒กรณีผู้ประกอบอุตสาหกรรมประสงค์จะส่งแบตเตอรี่ที่เสียหายหรือเสื่อมคุณภาพจนใช้การไม่ได้ให้ผู้ประกอบกิจการบำบัดและกำจัดสิ่งปฏิกูลหรือวัสดุที่ไม่ใช้แล้วซึ่งได้รับอนุญาตจากกรมโรงงานอุตสาหกรรมนำไปทำลายให้คณะกรรมการตามข้อ ๖ ทำบันทึกผลการตรวจสอบจำนวนและสภาพของแบตเตอรี่ตามข้อ ๗ไว้เป็นหลักฐาน ๒ ฉบับมอบให้ผู้ประกอบอุตสาหกรรมหนึ่งฉบับอีกฉบับหนึ่งมอบให้สำนักงานสรรพสามิตพื้นที่ที่โรงอุตสาหกรรมตั้งอยู่และให้ผู้ประกอบอุตสาหกรรมยื่นหลักฐานการส่งมอบและทำลายแบตเตอรี่ที่เสียหายหรือเสื่อมคุณภาพจนใช้การไม่ได้ซึ่งผู้ประกอบกิจการบำบัดและกำจัดสิ่งปฏิกูลหรือวัสดุที่ไม่ใช้แล้วนำไปทำลายนั้นต่อสำนักงานสรรพสามิตพื้นที่ที่โรงอุตสาหกรรมตั้งอยู่เพื่อเป็นหลักฐานในการตรวจสอบการคืนภาษีต่อไปข้อ ๙ ให้ผู้ประกอบอุตสาหกรรมยื่นคำขอตามแบบบต. ๐๗ ท้ายประกาศนี้ เพื่อขอรับคืนภาษีสำหรับแบตเตอรี่ที่เสียหายหรือเสื่อมคุณภาพจนใช้การไม่ได้ต่อสรรพสามิตพื้นที่ที่โรงอุตสาหกรรมตั้งอยู่ข้อ๑๐ เมื่อสรรพสามิตพื้นที่พิจารณาแบบคำขอตามข้อ๙ และหลักฐานในการตรวจสอบการคืนภาษีแล้วเห็นว่าถูกต้องให้สั่งคืนค่าภาษีแบตเตอรี่ต่อไปข้อ๑๑ การดำเนินการเกี่ยวกับการขอรับคืนภาษีที่ได้กระทำไปแล้วตามประกาศกรมสรรพสามิตเรื่อง หลักเกณฑ์ วิธีการ และเงื่อนไขการคืนภาษีสำหรับแบตเตอรี่ที่พิสูจน์ได้ว่าเสียหายหรือเสื่อมคุณภาพจนใช้การไม่ได้ลงวันที่ ๑๓ พฤษภาคม พ.ศ. ๒๕๔๒ ที่ยกเลิกโดยข้อ ๑ แห่งประกาศนี้ ให้เป็นอันใช้ได้สำหรับการดำเนินการต่อไปให้เป็นไปตามที่กำหนดในประกาศนี้ข้อ ๑๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๑๑มีนาคม พ.ศ. ๒๕๕๙สมชาย พูลสวัสดิ์อธิบดีกรมสรรพสามิตกรมสรรพสามิตกระทรวงการคลัง[เอกสารแนบท้าย]๑. คำขอทำลายแบตเตอรี่ที่เสียหายหรือเสื่อมคุณภาพจนใช้การไม่ได้(บต. ๐๕)๒.รายการแบตเตอรี่ที่เสียหายหรือเสื่อมคุณภาพจนใช้การไม่ได้ (บต. ๐๖)๓. คำขอรับคืนภาษีสำหรับแบตเตอรี่ที่เสียหาย (บต. ๐๗)(ดูข้อมูลจากภาพกฎหมาย)วริญา/ปริยานุช/จัดทำ๑๑ เมษายน ๒๕๕๙นุสรา/ตรวจ๑๖ พฤษภาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๘๒ ง/หน้า ๘/๘ เมษายน ๒๕๕๙